ПщIэ зыхуэтщI ди нэхъыжьыфIым и махуэшхуэмкIэ дохъуэхъу
АдыгэбзэкIэ къыдэкI республикэ газетыр зэфIэзыгъэувахэм, абы и бзэм зегъэузэщIыным, и пщIэр Iэтыным хэлъхьэныгъэшхуэ хуэзыщIа, ди редакцэм и лэжьакIуэ нэхъыжьхэм ящыщ Мырзэкъан Суфян Жамболэт и къуэм и ныб-жьыр илъэс 85-рэ дыгъуасэ, жэпуэгъуэм и 25-м, ири- къуащ. Абы щыщу илъэс 60-р журналист IэщIагъэм триу-хуащ. Суфян газетым и редактор нэхъыщхьэм и къуэдзэ къалэныр илъэс 34-м иту дзыхь къыхуащIри, пенсэ ныб-жьым щхьэдэхыху ирихьэкIащ. Илъэс 80-р игъэлъапIэу, зызгъэпсэхунщ жиIэу тIысыжыху, газетым и зэдзэкIакIуэу лэжьащ.
ПщIэ зыхуэтщI ди нэхъыжьыфI Суфян! УнафэщI Iэзэу, зэдзэкIакIуэ лъэщу, узэщIакIуэ, гъэсакIуэ, чэнджэщэгъу Iущу къыддэлэжьа, щIэныгъэ куу зыбгъэдэлъ адыгэлI щыпкъэм уи махуэшхуэмкIэ дынохъуэхъу. Узыншагъэ уиIэу, уи щхьэгъусэ Женя къыпкъуэту, уи махуэшхуэр пхуэзыIэт, дэрэжэгъуэ къозыт уи бынхэм, къуэрылъху-пхъурылъхухэм, абыхэм къатепщIыкIыжахэм я ехъулIэныгъэмрэ насыпымрэ уригушхуэу куэдрэ уащхьэщытыну, IэфIыгъэрэ гуапагъэкIэ гъэнщIа гъащIэ кIыхь къэбгъэщIэну ди гуапэщи, уи гурылъ псори Тхьэм къуигъэхъулIэ!
«Адыгэ псалъэ» газетым и лэжьакIуэхэр.
